قروپ‌دان چیخماق شانسیمیز داوام ائدیر. غلبه قازانسایدیق، شانسیمیز داها چوخ اولا‌جاقدی. بیرینجی قولو رقیب ده وورا بیلردی. آنجاق حسابی آچدیق‌دان سونرا قول بوراخاجاغیمیزی گؤزلمیردیک".
بو سؤزلری "بشیکتاش"ین باش مشقچی‌سی شنول گونش شامپیونلار لیگی‌نین قروپ مرحله‌سینده "ناپولی" ایله اویوندان (1:1) سونرا دئدی.
او، گوجلو رقیبله اویوندا 4 امتیاز قازاندیق‌لارینی بیلدیردی:
" اوز مئیدانیمیزدا مغلوب ائده بیله‌جگیمیز "دینامو" ایله اویوندا 2 امتیاز ایتیردیک. "بنفیکا"یا دا قالیب گله بیلردیک. شامپیونلار لیگینده تجروبه‌سیز اولماغیمیزا باخمایا‌راق فوتبولچولاریمین اویونون‌دان ممنونام. قالان ایکی گوروشده نلرین اولاجاغینی بیلمیرم".
